Импыҵaхaлоу Аҧсны де-фaкто Алхратә комиссиа “ахада иалхрақәа” рыҿҳәара хәымш ирылагӡаны шьақәнаргылароуп. Абри атәы урыстәылатәи агентра “Тасс” акорреспондент изеиҭаиҳәеит Аҧсны де-факто Алхратә комиссиа алахәыла Гиви Габниа.
Аҧсны де-факто Алхратә комиссиа алахәыла иҳәамҭала рыла, азакәан инақәыршәаны ахашшааратә инстанциа аӡбара амч аиуит уи анрыларҳәа инаркны.
Гиви Габниа ишазгәеиҭаз ала, иазҿлымҳау ахаҿқәа ахашшааратә инстанциа аӡбара Аҧсны де-факто Иреиҳаӡоу аӡбарҭа Апрезидиум аҟны иахашшаар азин шрымоу.
Аҧсны де-факто Алхратә комиссиа алахәыла иажәақәа рыла, импыҵaхaлоу Аҧсны азакәан инақәыршәаны, иааиуа ахада иалхрақәа мҩаԥысаанӡа ахада инапынҵақәа наигӡалоит Рауль Ҳаџьымба.
Ажьырныҳәа 10 рзы импыҵaхaлоу Аҧсны де-фaкто Иреиҳаӡоу аӡбарҭа Аԥсны “ахада иалхрақәа” реиҭамҩаԥгаразы аӡбара аднакылеит. Де-фaкто Ахашшааратә инстанциа аӡбарҭа цәыббра 20 рзы имҩаԥысыз импыҵaхaлоу Аԥсны де-фaкто “ахада иалхрақәа” аҩбатәи ртур алҵшәақәеи аӡбарҭа актәи аинстанциа аӡбареи закәаным ҳәа иазханаҵеит.